ΓΡΑΠΤΗ ΕΡΩΤΗΣΗ E-1498/02

υποβολή: Alexander de Roo (Verts/ALE), Miquel Mayol i Raynal (Verts/ALE)και Jos Mendiluce Pereiro (PSE) προς την Επιτροπή

(29 Μαΐου 2002)

Θέμα: Εξαίρεση της Κοιλάδας του rreu από την πρόταση για Τοποθεσίες Κοινοτικού Ενδιαφέροντος και διεύρυνση του χιονοδρομικού κέντρου Baqueira-Beret (Καταλονία-Ισπανία)

Το 1999,ποβλήθηκε το πρόγραμμα διεύρυνσης του χιονοδρομικού κέντρου Baqueira-Beret στο Lrida στα Πυρηναία (Καταλονία). Το πρόγραμμα πουποστηριζόταν από την ιδιωτική επιχείρηση Baqueira-Beret Α.Ε. αφορούσε εγκατάσταση στην Κοιλάδα του rreu που τότε περιλαμβανόταν στην πρόταση Alt Pallars (ES5130003), Τ.Κ.Ε. βιογεωγραφικής αλπικής περιοχής. Το WWF/Ισπανίας καθώς και άλλες οργανώσεις διατύπωσαν τις σχετικές τους αντιρρήσεις καιπέβαλαν ένσταση στην Κοινότητα (έγγρ.2001/4183, SG (2001) A/2385) στην οποία επισημαινόταν ότι οι εργασίες κατέστρεφαν τοποθεσία που περιλαμβανόταν στην πρόταση για Τ.Κ.Ε. στο πλαίσιο του προγράμματος Φύση, και ότι ήταν επιβλαβείς στους οικοτόπους και στα είδη που περιλαμβάνονται στο παράρτημα IV της οδηγίας για τους οικοτόπους (92/43/CEE(1)). Το σχέδιο τελικά δεν έγινε δεκτό λόγω της απορριπτικής αξιολόγησης των επιπτώσεων στο περιβάλλον. Τον Αύγουστο του 2001, η Baqueira-Beret Α.Ε.πέβαλε νέο σχέδιο διεύρυνσης του χιονοδρομικού κέντρου που κατελάμβανε σημαντική έκταση της Κοιλάδας του rreu και της Τ.Κ.Ε Aigestortes (ES5130002). Το WWF/Ισπανίαςπέβαλε εκ νέου τους ισχυρισμούς του που κατεδείκνυαν τις μεγάλες επιπτώσεις στο περιβάλλον καθώς και την ακαταλληλότητα των διορθωτικών και αντισταθμιστικών μέτρων. Τον Οκτώβριο, μετά την διεξαγωγή του σεμιναρίου σχετικά με την αλπική βιογεωγραφία, το WWF/Ισπανίας πληροφορήθήκε ότι η κυβέρνηση της Καταλωνίας εξαίρεσε από την πρόταση αλπικών Τ.Κ.Ε. την Κοιλάδα του rreu καθώς και άλλες τοποθεσίες που καταστρέφονταν από το σχέδιο διεύρυνσης του χιονοδρομικού κέντρου Baqueira-Beret.Το WWF διέθεσε στο CTN(2) (Παρίσι) και στην Μονάδα Βιοποκιλότητας της Ε Ε τα διαθέσιμα μέχρι σήμερα επιστημονικά δεδομένα σχετικά με την Κοιλάδα του rreu στα οποίαπογραμμίζεται η ανάγκη ενσωμάτωσης της περιοχής στο δίκτυο Φύση 2000. Εξάλλου, τοποβληθέν σχέδιο αφορά επίσης το Γαλλικό κράτος δεδομένου ότι εκτείνεται σε ζώνη την οποία μοιράζονται τα δύο κράτη και στην οποία έγινε επανεισαγωγή ομάδας από αρκούδες (ursus arctos). Λόγω της ευνοϊκής αξιολόγησης των επιπτώσεων στο περιβάλλον και της έγκρισης εκ μέρους των διοικητικών αρχών που επιτρέπουν στην Baqueira-Beret Α.Ε. να προβεί στην διεύρυνση του χιονοδρομικού κέντρου στην Κοιλάδα του rreu, το WWF κατάθεσε νέα ένσταση στην Επιτροπή: 2002/4204, SG(2002) A/1912. Σε περίπτωση που εξαιρείται η Κοιλάδα του rreu από την πρόταση -και τούτο με σκοπό να ευνοηθεί η εκτέλεση σχεδίων αστικοποίησης — θα επηρεασθεί αρνητικά η δημιουργία του δικτύου Φύση 2000 στην Ισπανία, γεγονός που θα αποτελέσει ένα σοβαρό προηγούμενο και ενδέχεται να διαταραχθεί η συνοχή την οποία απαιτεί η οδηγία για τους οικοτόπους.

Είναι ενημερωμένη η Επιτροπή για το σχέδιο διεύρυνσης του Baqueira-Beret καθώς και για τα γεγονότα που αναφέρει η ένσταση 2002/4204, SG(2002) A/1912;

Συνειδητοποιεί η Επιτροπή ότι το εν λόγω σχέδιο επηρεάζει συγχρόνως τις αλπικές Τ.Κ.Ε. που περιλαμβάνονται στην οδηγία για τους οικοτόπους στην Ισπανία καθώς και ένα πρόγραμμα για Σημαντική Ζώνη για την Διατήρηση των Πτηνών που έχει προτείνει η BirdLife σύμφωνα, με την οδηγία για τα πτηνά·

Γνωρίζει η Επιτροπή τις τροποποιήσεις που έχουν επιφέρει οι αυτόνομες ισπανικές κοινότητες στις προτάσεις περιοχών που περιλαμβάνονται στο δίκτυο Φύση 2000 — τροποποιήσεις που οδηγούν στην εξαίρεση περιοχών που προηγουμένως προστατεύονταν — ευνοώντας μ' αυτόν τον τρόπο την εφαρμογή σχεδίων που δεν συνδέονται άμεσα ή δεν είναι απαραίτητα για την διαχείριση της περιοχής (άρθρο 6, παρ. 3 της οδηγίας 92/43/ΕΟΚ) και ότι όλα αυτά συμβαίνουν χωρίς να έχει συνταχθεί καμιά ανάλογη εκτίμηση των επιπτώσεων που έχουν τα σχέδια αυτά στην περιοχή·

(1) ΕΕ L 206 της 22.7.1992· p. 7.

(2) Ευρωπαϊκό Θεματικό Κέντρο για την προστασία της φύσης και της Βιοποικιλότητας.

Απάντηση της κας Wallstrm εξ ονόματος της Επιτροπής

(17 Ιουλίου 2002)

Αξίζει να σημειωθεί ότι η Επιτροπή έλαβε ήδη μια πρώτη καταγγελία σχετικά με ένα σχέδιο διεύρυνσης του χιονοδρομικού κέντρου Baqueira Beret στα Πυρηναία της Lleida, στην αυτόνομη κοινότητα της Καταλονίας (Ισπανία), η οποία καταχωρήθηκε με αριθ. 1999/5118. Στη συνέχεια ελήφθησαν πολλές άλλες

καταγγελίες για το ίδιο θέμα. Στο πλαίσιο της εξέτασης των καταγγελιών αυτών, η Επιτροπή αντήλλαξε πληροφορίες με τις ισπανικές αρχές. Τον Ιούνιο του 2001, ο αρμόδιος περιβαλλοντικός φορέας εξέδωσε δυσμενή δήλωση όσον αφορά την εκτίμηση επιπτώσεων, με αποτέλεσμα να μην εγκριθεί το σχέδιο.

Από τις πληροφορίες που έλαβε στο πλαίσιο των καταγγελιών 2001/4183 και 2002/4204 στις οποίες αναφέρεται το Αξιότιμο Μέλος του Κοινοβουλίου, η Επιτροπή είχεπόψη της το νέο σχέδιο διεύρυνσης του χιονοδρομικού κέντρου Baqueira-Beret πουποβλήθηκε. Η δήλωση στην οποία προέβησαν οι ισπανικές αρχές τον Ιανουάριο του 2002 μετά την εκτίμηση των περιβαλλοντικών επιπτώσεων του δεύτερου αυτού σχεδίου ήταν θετική.

Στο πλαίσιο της εξέτασης των καταγγελιών αυτών, η Επιτροπή ζήτησε από τις ισπανικές αρχές να τηςποβάλουν τις παρατηρήσεις τους σχετικά με τις αναφερόμενες καταγγελίες καθώς και με την εφαρμογή του κοινοτικού περιβαλλοντικού δικαίου που ισχύει στη συγκεκριμένη περίπτωση. Η Επιτροπή αναμένει την απάντηση των ισπανικών αρχών.

Όσον αφορά τον κατάλογο των περιοχών κοινοτικής σημασίας που μπορούν να περιληφθούν στο δίκτυο Natura 2000, δυνάμει του άρθρου 4 της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, αξίζει να σημειωθεί ότι η διαδικασία κατάρτισης του καταλόγου που αντιστοιχεί στην αλπική γεωγραφική περιοχή έχει αρχίσει.

Ο κατάλογος των περιοχών που επιλέγονται ως περιοχές κοινοτικής σημασίας πρέπει να εγκριθεί από την Επιτροπή βάσει ενός σχεδίου καταλόγου που καταρτίζει σε συνεννόηση με τα κράτη μέλη. Ο πρώτος αυτός κατάλογος εκπονείται μετά την αποστολή των απαιτουμένων πληροφοριών από τα κράτη μέλη. Οι πληροφορίες αναλύονται από το Θεματικό Κέντρο Φύση του Ευρωπαϊκού Οργανισμού Περιβάλλοντος και, κατόπιν τούτου, πραγματοποιούνται ειδικά γεωγραφικά σεμινάρια όπου συνάγονται συμπεράσματα. Στα σεμινάρια αυτά μπορούν να συμμετάσχουν μη κυβερνητικοί οργανισμοί.